รัฐบาลไทย-ข่าวทำเนียบรัฐบาล-ผลการตรวจพบการกระทำความผิดประจำเดือนสิงหาคม 2564
วันศุกร์ที่ 10 กันยายน 2564
ผลการตรวจพบการกระทําความผิดประจําเดือนสิงหาคม 2564
ผลการตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรประจําเดือนสิงหาคม 2564 มีจํานวน 2,064 คดี คิดเป็นมูลค่ารวม 87.48 ล้านบาท
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า ตามที่ นายพชร อนันตศิลป์ อธิบดีกรมศุลกากร มีนโยบายให้การเร่งรัดปราบปรามการลักลอบและหลีกเลี่ยงนําสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ เพื่อสกัดกั้นป้องกันและปราบปรามการกระทําความผิดตาม พ.ร.บ.ศุลกากร พ.ศ. 2560 และกฎหมายอื่นที่เกี่ยวข้อง ไม่ว่าจะเป็น สินค้าเกษตร น้ํามัน ยาเสพติด IPRs และสินค้าละเมิดอนุสัญญา CITES โดยสืบสวนหาข่าวและออกลาดตระเวนด้วยรถยนต์ ตรวจค้นรถบรรทุก โกดัง แหล่งจําหน่าย สถานที่เก็บรักษาที่เชื่อได้ว่ามีของผิดกฎหมายเก็บซุกซ่อนอยู่ อีกทั้งยังมีแผนการป้องกันและปราบปรามสินค้าดังกล่าวในช่วงเวลาที่มีความเสี่ยงในการลักลอบนําสินค้าเข้ามาในราชอาณาจักรเพิ่มขึ้น นอกจากนี้ มีการบูรณาการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิ ทหาร กอ.รมน. ป.ป.ส. บช.ปส. กรมอุทยานแห่งชาติ สัตว์ป่า และพันธุ์พืช สํานักงานสภาความมั่นคงแห่งชาติ สถานทูตต่าง ๆ องค์การตํารวจสากล (Interpol) สํานักงานป้องกันและปราบปรามยาเสพติด (Drug Enforcement Administration: DEA) เป็นต้น เพื่อแลกเปลี่ยนข้อมูลการข่าวระหว่างกัน นั้น
สําหรับผลการตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรประจําเดือนสิงหาคม 2564 มีจํานวน 2,064 คดี คิดเป็นมูลค่ารวม 87.48 ล้านบาท
ผลงานที่น่าสนใจในช่วงเดือนสิงหาคม 2564 มีดังนี้
1. ผลการจับกุมยาเสพติด
- เมื่อวันที่ 4 สิงหาคม 2564 กรมศุลกากรโดยกองสืบสวนและปราบปราม สํานักงานศุลกากรตรวจสินค้าท่าอากาศยานสุวรรณภูมิ ร่วมกับเจ้าหน้าที่ ป.ป.ส. เจ้าหน้าที่ตํารวจ บช.ปส. และชุดปฏิบัติการ Airport Interdiction Task Force: AITF ได้ทําการตรวจสอบพัสดุไปรษณีย์ต้องสงสัยซุกซ่อนยาเสพติด ณศูนย์ไปรษณีย์สุวรรณภูมิ โดยสําแดงเป็นสังฆทานปลายทางต่างประเทศ ภายในพบยาเสพติดให้โทษประเภท 1เมทแอมเฟตามีน (ไอซ์) ซุกซ่อนอยู่ในชุดสังฆทาน จํานวน 493 กรัม จึงได้ทําการขยายผลจนพบยาเสพติดให้โทษประเภท 1 เมทแอมเฟตามีน (ไอซ์) จํานวน 1,071 กรัม คิดเป็นที่จับได้น้ําหนักรวมทั้งสิ้น 1,564 กรัม มูลค่า 5,474,000 บาท
ทั้งนี้ สถิติการตรวจยึดยาเสพติดและวัตถุออกฤทธิ์ต่อจิตและประสาทในเดือนสิงหาคม 2564 มีจํานวน 12 คดี มูลค่า 11.57 ล้านบาท
2. การจับกุมสินค้าเกษตร
เมื่อวันที่ 12 สิงหาคม 2564 กรมศุลกากรโดยสํานักงานศุลกากรภาคที่ 2 ทําการตรวจค้นรถยนต์บรรทุกหกล้อ 1 คัน บริเวณแยกบ้านไผ่ อ.บ้านไผ่ จ.ขอนแก่น พบสินค้าประเภท กระเทียม มีเมืองกําเนิดต่างประเทศ ไม่มีหลักฐานการผ่านพิธีการศุลกากรมาแสดงขณะตรวจค้น จํานวน 425 กระสอบ กระสอบละ 20 กิโลกรัม น้ําหนักรวม 8,500 กิโลกรัม มูลค่า 217,600 บาท
ทั้งนี้ สถิติการจับกุมสินค้าเกษตรในเดือนสิงหาคม 2564 มีจํานวน 49 คดี มูลค่า 3.7 ล้านบาท
3. การจับกุมบุหรี่
เมื่อวันที่ 27 สิงหาคม 2564 กรมศุลกากร โดยด่านศุลกากรสตูล ได้ทําการตรวจค้นร้านค้าแห่งหนึ่งใน ถนนเลี่ยงเมือง ตําบลพิมาน อําเภอเมือง จังหวัดสตูล พบบุหรี่มีเมืองกําเนิดจากต่างประเทศจํานวน 310,560 มวน มูลค่า 5 แสนบาท
ทั้งนี้สถิติการจับกุมบุหรี่และบุหรี่ไฟฟ้าในเดือนสิงหาคม 2564 ได้แก่ 1. บุหรี่ จํานวน 52 คดี มูลค่า 3.1 ล้านบาท 2. บารากู่ บารากู่ไฟฟ้า บุหรี่ไฟฟ้า และอุปกรณ์ จํานวน 9 คดี มูลค่า 580,688 บาท โดยในปีงบประมาณ 2564 (เดือนตุลาคม พ.ศ. 2563 – สิงหาคม พ.ศ. 2564) กรมฯ ได้จับกุมบุหรี่ทั้งหมด 647 คดี คิดเป็นมูลค่า 103 ล้านบาท
ทั้งนี้ ในช่วงระหว่างวันที่ 1 - 8 กันยายน 2564 มีการจับกุมบุหรี่หนีภาษีที่ลักลอบนําเข้ามาในราชอาณาจักร ดังนี้
เมื่อวันที่ 6 กันยายน 2564 กรมศุลกากรโดยด่านศุลกากรสงขลา ได้ทําการตรวจค้นบริเวณปั้มน้ํามันร้าง ถนนเลียบบายพาส ลพบุรีราเมศวร์ ต.ท่าช้าง อ.บางกล่ํา จ.สงขลา พบกล่องวางอยู่บริเวณดังกล่าวปกปิดด้วยผ้าใบสีฟ้า จึงได้เข้าทําการตรวจค้น พบบุหรี่ต่างประเทศ ขณะทําการตรวจค้นไม่พบเอกสารการผ่านพิธีการศุลกากร จํานวน 70 ลัง ลังละ 50 คอตตอน คิดเป็นบุหรี่จํานวน 700,000 มวน มูลค่า 3,150,000 บาท
และวันที่ 7 กันยายน 2564 กรมศุลกากรโดยด่านศุลกากรท่าอากาศยานหาดใหญ่ ได้ทําการตรวจค้นพื้นที่บริเวณสวนยางสาธารณะไม่มีเจ้าของ ถนนพรุค้างคาว ต.บ้านพรุ อ.หาดใหญ่ จ.สงขลา พบบุหรี่ถิ่นกําเนิดต่างประเทศ ไม่ปิดอากรแสตมป์ ซุกซ่อนอยู่บริเวณป่ายาง ลักษณะปกปิดหีบห่อด้วยถุงดําคลุมผ้าใบไว้ ซึ่งไม่พบหลักฐานการผ่านพิธีการศุลกากร จํานวน 47 หีบห่อ ยี่ห้อต่าง ๆ รวม 237,000 มวน มูลค่าประมาณ 1,040,000 บาท